સન્માનનો પ્રતિભાવ આપતા અકિલાના એકઝીકયુટીવ ડીરેકટર શ્રી નિમિષભાઇ ગણાત્રાએ જણાવ્યું હતું કે સૌપ્રથમ તો આજે વર્કીગ ડે હોવા છતાં આપ સહુ આપનો કિંમતી સમય ફાળવી અમારૂ સન્માન કરવા પધાર્યા છો તે બદલ હું આપસહુને બિરદાવુ છું તેમણે જણાવ્યું હતું કે ''અકિલા'' દૈનિકની શરૂઆત ખૂબજ નાના પાયે થઇ હતી. મારા પુજય પિતાશ્રી અને અકિલાના મોભી શ્રી કિરીટભાઇ ગણાત્રા અને એની ટીમના અથાગ પ્રયાસ,સંઘર્ષ, અને તટસ્થ કલમ, કોઇ ભેદભાવ કે પૂર્વગ્રહ વગર, નાનામાં નાના સમાજની વ્યકિતની વેદના, કોઇપણ ચમરબંધીની કે રાજકીય ડર વગર અમારૂ અકિલા પ્રસિધ્ધ થાય છે સાંજની આવૃતિનું આ દૈનિક આજે વિશ્વભરમાં ગુજરાતી સમાજનું મુખ્ય અખબાર થયું છે ઇન્ટરનેટ આવૃતિનો આ વિકાસ આપ સૌ વિદેશમાં વસતાં ગુજરાતી સમાજના લોકોના આધારે છે. હું આપ સૌનો આભારી છું મીડીયાએ લોકશાહીનું ધબકતું હૃદય છે અને તંદુરસ્તરીતે અને નિષ્પક્ષ રીતે ચલાવીએ છીએ.